
A V I Z 

asupra

Propunerii legislative pentru completarea Legii nr.360/2002 privind Statutul poliţistului
În conformitate cu prevederile art.95 din Regulamentul Camerei Deputaţilor, cu modificările şi completările ulterioare,  Comisia juridică, de disciplină şi imunități a fost sesizată, spre avizare, cu Propunerea legislativă pentru completarea Legii nr.360/2002 privind Statutul poliţistului, trimisă cu adresa nr. Plx. 261/2021.
Camera Deputaţilor este Cameră decizională, conform dispoziţiilor art. 75 din Constituţia României, republicată.
Senatul a respins iniţiativa în şedinţa din data 7 iunie 2021.
În şedinţa desfășurată în sistem mixt (fizic / online) în data de 13 decembrie 2021, potrivit      art. 62 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Economic și Social, precum și avizul favorabil nr. 229/2021 al Consiliului Legislativ, transmis cu observaţii şi propuneri.
Deputații au fost prezenți la ședința comisiei conform listei de prezență.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz negativ propunerii legislative. 
   Potrivit dispoziţiilor art. 73 din Constituţia României, republicată, prin obiectul său de reglementare, propunerea de act normativ se încadrează în categoria legilor organice.
PREŞEDINTE,

Laura Cătălina Vicol Ciorbă
Consilier parlamentar,

Alina Grigorescu

